b'\n_START_ARTICLE_\nInki\n_START_PARAGRAPH_\nInki (ednina Inka) so bili ljudstvo v Ju\xc5\xbeni Ameriki, ki so ustanovili mo\xc4\x8dno dr\xc5\xbeavo v Andih, na ozemlju dana\xc5\xa1njih dr\xc5\xbeav Peru, \xc4\x8cile, Bolivija, Argentina in Ekvador imenovano Inkovski imperij.\n_START_SECTION_\nPoreklo\n_START_PARAGRAPH_\nPo legendi so iz jame ju\xc5\xbeno od Cuzca iz\xc5\xa1li \xc5\xa1tirje bratje, prvi Inki. Eden od njih se je imenoval Manco Capac, utemeljitelj dinastije Inkov._NEWLINE_Po dolgem tavanju je Manco Capac zabil zlato palico v zemljo Waynapate in s tem ozna\xc4\x8dil mesto Cuzco. Poro\xc4\x8dil je svojo sestro Mama Ocllo in osnoval velik imperij, ki je zbral \xc5\xa1tevilna raztresena plemena v mo\xc4\x8dno dr\xc5\xbeavo.\n_START_SECTION_\nJezik\n_START_PARAGRAPH_\nInki so prevzeli ke\xc4\x8duan\xc5\xa1\xc4\x8dino kot dr\xc5\xbeavni jezik ter jo raz\xc5\xa1irili po celotnem ozemlju svoje dr\xc5\xbeave, \xc4\x8deprav ni bila njihov prvotni jezik. Poleg tega so se lokalno uporabljali \xc5\xa1e \xc5\xa1tevilni drugi jeziki.\n_START_SECTION_\nMaterialna kultura\n_START_PARAGRAPH_\nInki niso poznali pisave, morda pa so njihovi vzorci v tekstilu (tukapu) slu\xc5\xbeili na neki na\xc4\x8din za shranjevanje informacij. Poleg tega so uporabljali vrvice z vozli imenovane (kipu) v razli\xc4\x8dnih barvah, s katerimi so shranjevali \xc5\xa1tevila in s tem omogo\xc4\x8dali knjigovodstvo oziroma statistiko vseh vrst blaga kot tudi prebivalstva. Niso imeli denarja in zato niso pobirali davkov v dana\xc5\xa1njem smislu. Namesto tega je njihova uradni\xc5\xa1ka dr\xc5\xbeava izterjala tribute od podrejenih ljudstev, in sicer v naturalijah kot tudi storitvah._NEWLINE_Inki so imelo zelo razvito tkalstvo, s katerim so predelovali lamjo volno in bomba\xc5\xbe._NEWLINE_Ena tretjina delovnega \xc4\x8dasa podlo\xc5\xbenikov je bila namenjena inkovskemu vladarju, druga tretjina starim, bolnikom, vdovam, sirotam in drugim nemo\xc4\x8dnim. Zadnjo tretjino je posameznik lahko uporabljal za vzdr\xc5\xbeevanje dru\xc5\xbeine. Plemi\xc4\x8di in uradniki so bili osvobojeni slu\xc5\xbeb v vojski ter na poljih, so lahko imeli ve\xc4\x8d \xc5\xbeena in so kot edini smeli nositi nakit._NEWLINE_Inkovski arhitekti in zidarji so opravljali \xc4\x8dudovita, trajna dela. Zgradili so velike stavbe iz ogromnih kamnov brez malte, med katere ni bilo mogo\xc4\x8de poriniti rezila. Take zidove najdemo \xc5\xa1e danes, npr. ostanke biv\xc5\xa1ih inkovskih pala\xc4\x8d v centru mesta Cusco, ki zdaj slu\xc5\xbeijo kot temelji cerkvenih ter uradnih stavb. Tisti zidovi so pre\xc5\xbeiveli ve\xc4\x8d potresov, v katerih so padle druge, kolonialne stavbe. Manj pomembna poslopja ter v\xc4\x8dasih tudi nadgradnje na kamnitih temeljih pa so gradili z glinastimi zidaki._NEWLINE_Glavna sredi\xc5\xa1\xc4\x8da inkovske dr\xc5\xbeave so bila povezana s cestami, med njimi 4000\xc2\xa0km dolga in 8 m \xc5\xa1iroka obalna cesta ter 5200\xc2\xa0km dolga in 6 m \xc5\xa1iroka gorska cesta v Andih, po katerih so hiteli menjalni teka\xc4\x8di (chaski), ki so prena\xc5\xa1ali pomembna poro\xc4\x8dila do 400\xc2\xa0km dnevno._NEWLINE_Inki so imeli razvito kovinarstvo. Orodje ter oro\xc5\xbeje so izdelovali iz bakra in brona. Tudi operirali so lobanje in okon\xc4\x8dine z bronastimi orodji._NEWLINE_Inki niso poznali niti kolesa niti pluga vle\xc4\x8denega z \xc5\xbeivalmi. Zemljo so obdelovali z motikami (chaki taklla), ki jih so rinili s pomo\xc4\x8djo nog. Za preskrbo velikih koli\xc4\x8din ljudi v goratih ozemljih so gradili terase na pobo\xc4\x8djih, ki jih so namakali z vodovodi. Prese\xc5\xbeke so shranjevali v skladi\xc5\xa1\xc4\x8dih, v katerih je pihal veter in s tem pridelke za\xc5\xa1\xc4\x8ditil pred gnilobo. Krompir so su\xc5\xa1ili s pono\xc4\x8dnem zmrzovanjem. Pridelovali so koruzo, krompir, vrsto metlike (kinwa), \xc5\xa1\xc4\x8dir (kiwicha), bu\xc4\x8do, paradi\xc5\xbenik, ara\xc5\xa1id in papriko. Njihove doma\xc4\x8de \xc5\xbeivali so bile lame, race, alpake in morski pra\xc5\xa1i\xc4\x8dki (quwi), katerih meso so jedli.\n_START_SECTION_\nBogovi\n_START_PARAGRAPH_\nKot tudi vsa ljudstva Andov so Inki \xc4\x8dastili boga Stvarnika Sveta (Viracocha) in Mater Zemljo (Pachamama). Poleg tega pa so slavili O\xc4\x8deta Sonce (Inti), ki je bil o\xc4\x8de inkovskih vladarjev.'